ออมสินเปิดเงินฝากมีแค่พันก็ประกันให้
ออมสินเปิดเงินฝากสงเคราะห์ชีวิตเจาะกลุ่มรายย่อย ตั้งเป้าขยายลูกค้าอีก 25%
20 ก.ย. 2555

ออมสินเปิดเงินฝากสงเคราะห์ชีวิตเจาะกลุ่มรายย่อย ตั้งเป้าขยายลูกค้าอีก 25% 
นายพิศิษฐ์ เสรีวิวัฒนา รองผู้อำนวยการ ธนาคารออมสิน เปิดเผยว่า ธนาคารออกผลิตภัณฑ์เงินฝากประเภทสงเคราะห์ชีวิตรูปแบบใหม่ 2 ผลิตภัณฑ์ คือ แบบออมสินคู่ใจ 10/10 ส่งเงินฝาก 10 ปี คุ้มครองชีวิต 10 ปี และออมสินสุขใจ 12/6 ออมสั้น 6 ปี คุ้มครอง 12 ปี สำหรับผู้ฝากอายุ 760 ปี วงเงินสงเคราะห์ตั้งแต่ 5 หมื่นบาท10 ล้านบาท โดยได้รับผลประโยชน์คืนทุกปีสามารถนำไปหักภาษีได้
ผลิตภัณฑ์ดังกล่าวกำหนดฝากขั้นต่ำเพียงเดือนละ 1,000 บาท เพราะธนาคารที่ต้องการเน้นลูกค้ารายย่อย หรือกลุ่มที่เพิ่งทำงานให้มีช่องทางการออมมากขึ้น โดยตั้งเป้าลูกค้าไว้ 1 แสนกรมธรรม์ คิดเป็นเงิน 1,500 ล้านบาท
ปัจจุบันธนาคารมีลูกค้าเงินฝากสงเคราะห์ชีวิตอยู่ 1 ล้านราย ปีนี้คาดว่าจะเพิ่มเป็น 1.25 ล้านราย โดยสิ้นเดือน ส.ค. มีเงินฝากสงเคราะห์ชีวิตอยู่ 6.8 หมื่นล้านบาท
สำหรับยอดเงินฝากล่าสุดอยู่ที่ 1.6 ล้านล้านบาท โดยคาดว่าจากนี้ไปจนถึงสิ้นปีจะเพิ่มอีก 2-3 หมื่นล้านบาท